PRITARTA:

Kauno rajono savivaldybės administracijos direktoriaus 2020 m. kovo 5 d. įsakymu Nr. ĮS-546

PRITARTA:

Kauno r. sporto mokyklos tarybos

2020 m. sausio 6 d., prot. Nr.1

**KAUNO R. SPORTO MOKYKLOS**

**STRATEGINIS PLANAS**

**2020–2024 METAMS**

Mastaičiai

2020

**I.** **ĮVADAS**

Kauno r. sporto mokyklos (toliau – mokykla) strateginis planas parengtas siekiant efektyviai organizuoti mokyklos veiklą, telkti bendruomenę sprendžiant aktualiausias ugdymo problemas. Strateginio plano pagrindinė nuostata – suformuoti mokyklos penkerių metų raidos strategiją, kurioje būtų galima įvertinti esamą padėtį, pateikti mokyklos viziją ir nustatyti sporto mokyklos ilgalaikius raidos prioritetus bei jų kryptis.

Strateginį planą rengė strateginio plano darbo grupė (direktoriaus 2019 m. gruodžio 16 d. įsakymas Nr. V1-157). Planas parengtas vadovaujantis 2011–2020 metų valstybine sporto plėtros strategija**,** Kauno rajono savivaldybės strategija, taip pat atsižvelgta į mokyklos 2014–2019 metų strateginio plano įgyvendinimo rezultatus.

**II. MOKYKLOS PRISTATYMAS**

Mokykla atidaryta 1968 m. rugsėjo 1 d. (Kauno rajono sporto mokykla nuo 1994-10-18). Nuo 2007 m. spalio 1 d. mokyklai vadovauja direktorius Artūras Pūras. Mokyklos būstinė daug kartų keitėsi. Nuo 2017 m. gruodžio mėnesio mokykla įsikūrė Mokyklos g. 2, Mastaičių k., Kauno rajonas.

Mokyklos veikla grindžiama bendradarbiavimu su bendrojo ugdymo mokyklomis, sportinėmis organizacijomis, Garliavos sporto ir kultūros centru, rajono bendruomene. Mokykla įgyvendina kūno kultūros ir sporto politiką savivaldybės teritorijoje, puoselėja dvasines, psichines ir fizines žmogaus galias, aktyvina kūno kultūros ir sportinės veiklos propagavimą, ieško talentingų sportininkų, kurie sportiniais pasiekimais padėtų formuoti gerą savivaldybės įvaizdį, organizuoja ir vykdo mokomąjį treniruočių procesą, sporto varžybas, stovyklas, ugdo ir rengia sportininkus savivaldybės ir šalies rinktinėms, teikia ugdymo įstaigoms informaciją sporto klausimais.

Ugdymo procese mokyklos vadovai ir sporto mokytojai siekė, kad kiekvienas norintis sportuoti vaikas ar jaunuolis galėtų lankyti pageidaujamą sporto šaką. Mokykloje dirba 26 pedagogai, iš kurių 1 – mokytojas ekspertas, 6 mokytojai metodininkai, 5 vyresnieji mokytojai, 14 mokytojų. Mokykloje dirbančių pedagoginių darbuotojų amžiaus vidurkis siekia 48,31 metus.

**III**. **UGDYMO PROCESO ORGANIZAVIMAS IR REZULTATAI**

Per 2015–2019 metų laikotarpį sudarytos sąlygos kultivuojamų sporto šakų plėtotei: įsteigtas sportinės gimnastikos skyrius Kačerginės daugiafunkciame centre, Mastaičių baseine – plaukimo skyrius, Ringaudų pradinėje mokykloje – aerobinės gimnastikos skyrius, Ežerėlio pagrindinėje mokykloje – futbolo skyrius. Per tą laikotarpį sportuojančių moksleivių skaičius išaugo nuo 602 iki 912. 2019 m. buvo pabaigta stalo teniso salės (S. Lozoraičio g. 9, Garliava) renovacija – suremontuota pastato išorė, įrengta neįgaliųjų įvaža. Įsigytos naujos ugdymo priemonės – 4 stalo teniso stalai, drabužių spintelės, baldai, skirti teisėjų vietoms. Pasirašyta bendradarbiavimo ir salės nuomos sutartis su Garliavos stalo teniso klubu. Mokykla aktyviai ruošiasi Mastaičių baseino renovacijai: vyko projekto ruošimas, dalyvauta darbo grupėje, kuri vykdė derybas su investuotojais. Užtikrinant darbuotojams ir mokiniams geresnes darbo ir ugdymosi sąlygas, sudarytos sutartys su Kauno rajono bendrojo ugdymo mokyklomis, sporto klubais, seniūnijomis, ieškota rėmėjų, kurie paremtų sportininkus finansiškai ir savo gaminama produkcija (pvz.: UAB „Naujasis Nevėžis“ organizuojamus renginius remia saldžiais prizais).

Rankinio skyriaus mokytojai – R. Urnikienė, J. Mykolaitis, L. Bernatavičiūtė, E. Žilienė aktyviai dalyvavo kvalifikacijos tobulinimo seminaruose, mokytoja metodininkė I. Gliožaitienė rengė ir skaitė pranešimus konferencijose. Surengta konferencija su Lietuvos kūno kultūros mokytojų asociacija „Tradicijos ir iššūkiai šiuolaikinėje kūno kultūros pamokoje“ (2018-11-30), dalyvavo 38 mokiniai ir 172 mokytojai iš visos Lietuvos. I. Gliožaitienė dalyvavo tarptautiniame projekte „Europos sporto savaitė „BeActive“-2017“ ir organizavo mokykloje programą „Žaisk kvadratą“,vedėseminarą ir parengė programą „Kūno kultūros, sporto, sveikos gyvensenos žinių pateikimas kūno kultūros pamokoje“. 2019-03-01 vykdytas kvalifikacijos seminaras „Sporto pedagogo kompetencijų portfelio reikšmė ir sudarymo metodika“ drauge su Lietuvos kūno kultūros mokytojų asociacija, mokytoja metodininke Inga Gliožaitiene. Garliavos sporto ir kultūros centre organizuota atvirų durų diena „Partnerystė su Lietuvos sporto universitetu“ (2018-05-17), kur 40 mokinių ir 50 mokytojų įgijo žinių sporto ir mitybos režimo srityje. Mokytojų gerosios patirties sklaida vyko per vedamas atviras pamokas, kurias kiekvienas mokytojas turėjo surengti kartą metuose. Tačiau per paskutinius 2019 metus kvalifikacijos nekėlė daugiau kaip 50% mokytojų.

Mokyklos bendruomenė dalyvavo projektuose. Ypač aktyvūs Kauno rajono savivaldybės vaikų vasaros poilsio programų konkurse buvo rankinio skyriaus mokytojai. Jų parengti projektai kasmet sudarė galimybę daugiau kaip 60 moksleivių turiningai ir aktyviai leisti laisvalaikį atostogų metu Šventojoje, Melnragėje ir Dauguose. Per 2015–2019 metus projektų dėka daugiau kaip 400 moksleivių dalyvavo sportinėse sveikatingumo, mokomosiose treniruočių stovyklose.

Nuo 2017 metų vykdoma mokymo plaukti mokiniams programa „Mokėk plaukti ir saugiai elgtis vandenyje“. Šios programos dėka daugiau nei 2000 vaikų išmoko plaukti ir saugiai elgtis vandenyje.

Sudarytos sąlygos perspektyviems sportininkams treniruotis ir kelti savo meistriškumą. Garliavos Juozo Lukšos gimnazijoje įsteigta sportinė klasė, įsigytas stimuliatorius naudojamas sportininkų traumų prevencijai ir profilaktikai. Mokykla kasmet organizavo sportines sveikatingumo stovyklas, mokomąsias treniruočių stovyklas, kurios turi didelę reikšmę keliant sportininkų meistriškumą, ruošiant sportininkus mokyklos, rajono, apskrities ir Lietuvos Respublikos rinktinėms. Dėka kvalifikuotų mokytojų, atsidavusių savo profesijai, pasiekti aukšti rezultatai. Išugdyti sportininkai, deramai atstovavę mokyklą, rajoną įvairaus lygio varžybose, čempionatuose, pirmenybėse. Rankininkai, irkluotojai ir šaudymo sportininkai atstovavo Lietuvą sporto šakų rinktinių sudėtyje. Geresnės ugdymo sąlygos ir finansavimas suteikė galimybes mokyklos bendruomenei siekti aukštesnių sportinių rezultatų. 2019 m. buvo vieni geriausių metų mokyklos istorijoje. Mokyklos sportininkai dalyvavo pasaulio, Europos ir Lietuvos čempionatuose ir pirmenybėse, kuriose tapo nugalėtojais ir prizininkais: Europos irklavimo jaunimo čempionatas –III vieta, pasaulio irklavimo jaunimo čempionatas – II vieta, pasaulio jaunių irklavimo čempionatas – III vieta, Europos jaunių čempionatas – I vieta, (mokytojai Antanas Lavickas ir Edita Lavickienė), Europos jaunių bokso čempionatas – V vieta (mokytojas Adomas Baltrimavičius). Moterų rankinio klubas HC Garliava „SM Cascada“ – Lietuvos rankinio čempionės (mokytoja Rita Urnikienė).

**IV. SSGG ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
| 1.Vykdomos vienuolikos sporto šakų programos.  2. Geri ugdytinių rezultatai tarptautinėse ir šalies varžybose.  3. Glaudus bendradarbiavimas su bendrojo ugdymo mokyklomis.  4. Mokinių pavėžėjimas į treniruotes.  5. Geri partnerystės ryšiai su sporto federacijomis, sporto įstaigomis.  6. Racionalus turimų finansinių ir materialinių  išteklių panaudojimas.  7. Mokytojų gebėjimas organizuoti komandinį darbą ir sutelkti bendrai veiklai skirtingo amžiaus mokinius. | 1. Nepakankamai viešinama mokyklos veikla.  2. Mokyklos internetinis puslapis nėra informatyvus.  3. Nėra elektroninio dienyno, o mokomojo sportinio darbo planavimo ir apskaitos žurnalai neatitinka šiuolaikinių reikalavimų.  4. Mokytojų nepakankamas dėmesys kvalifikacijos kėlimui. |
| **Galimybės** | **Grėsmės** |
| 1. Pritraukti rėmėjų. Organizuoti rėmėjų finansuojamus sporto renginius.  2. Dalyvauti įvairiose vaikų užimtumo programose ir projektuose.  3. Kelti mokytojų kvalifikaciją, bendradarbiauti su LSU mokslo ir sporto specialistais.  4. Steigti naujas grupes didesnėse kaimo vietovėse.  5. Įsigyti mikroautobusą.  6. Organizuoti bendrus mokinių ir tėvų sportinius užsiėmimus.  7. Varžybų, turnyrų, stovyklų metu pasidalinti patirtimi su kitų rajonų mokytojais. | 1. Mokinių mokymosi krūvio didėjimas bendrojo ugdymo mokyklose, dėl to atsiranda bazių trūkumas.  2. Moksleivių pasyvumas, motyvacijos stoka.  3. Tėvų bendruomenės pasyvumas.  4. Mažai apmokamas darbas nepritraukia jaunų  specialistų.  5. Perspektyvių, jaunų sportininkų viliojimas į kitų miestų rajono mokyklas, klubus.  6. Bendri požymiai (Z kartos): padidėjęs jautrumas, negebėjimas išlaikyti dėmesį, linkę labiau individualizuotis, negu įsilieti į gyvenimą;  7. Prastėjanti vaikų sveikata. |
|  | | |

**V. MOKYKLOS STRATEGIJA**

**Misija**

Ugdyti dvasiškai ir fiziškai atsakingą pilietį, diegti visą gyvenimą išliekantį poreikį sportuoti.

**Vizija**

Neformaliojo švietimo mokykla, teikianti aukštos kokybės sportinį ir sveikos gyvensenos ugdymą, paremtą disciplinos, komandinio darbo, saugos, pagarbos ir darnumo vertybėmis.

**Prioritetas.** Sportas visiems – vaikų ir jaunimo fizinis aktyvumas, užimtumas, sveika gyvensena ir sportinis meistriškumas.

**Strateginiai tikslai:**

1. Paslaugų bendruomenei plėtojimas.

2. Ugdymo kokybės gerinimas

**Uždaviniai I tikslui pasiekti:**

1. Sudaryti sąlygas sportuoti ir siekti aukštų sportinių rezultatų bei turiningai leisti laisvalaikį.

2. Aktyvinti bendradarbiavimą su rajono bendruomene.

**Uždaviniai II tikslui pasiekti:**

1.Sudaryti sąlygas mokytojų profesiniam tobulėjimui.

2. Išsaugoti perspektyvius sportininkus rajone.

**VI. PRIEMONIŲ PLANAS STRATEGINIAM PLANUI ĮGYVENDINTI**

|  |  |  |  |
| --- | --- | --- | --- |
| Tikslas I. Paslaugų bendruomenei plėtojimas. | | | |
| **Uždavinys** | **Priemonės** | **Atlikimo laikas** | **Atsakingas** |
| 1.Sudaryti sąlygas sportuoti ir siekti aukštų sportinių rezultatų bei turiningai leisti laisvalaikį. | 1.1. Įvairių sporto šakų tradicinių turnyrų, varžybų ir renginių organizavimas. | 2024 | Mokytojai |
| 1.2. Atstovavimas mokyklą, rajoną, Respubliką įvairaus lygio varžybose, čempionatuose bei pirmenybėse. | 2024 | Mokytojai  Direktorius |
| 1.3. Naujų baseino paslaugų teikimo organizavimas. | 2024 | Direktorius |
| 1.4. Sveikos gyvensenos įpročių formavimas, vykdant sportinio užimtumo programas, vandens sporto ilgalaikes ir trumpalaikes programas, stovyklas. | 2024 | Sporto šakų mokytojai |
| 1.5. Renovuotų patalpų aprūpinimas modernia įranga. | 2022 | Direktorius |
| 2. Aktyvinti bendradarbiavimą su rajono bendruomene. | 2.1. Sporto renginių organizavimas, kuriuose galėtų mokiniai varžytis su tėvais. | 2024 | Mokytojai  Pavaduotojas ugdymui |
| 2.2. Efektyvios komunikavimo sistemos su bendruomene, moksleivių tėvais užtikrinimas, nuolat atnaujinant interneto svetainę, Facebook paskyras. | 2022 | Mokytojai  Direktorius |
| 2.3. Elektroninio dienyno įvedimas. | 2020 | Direktorius |
| 2.4. Bendradarbiavimas su socialiniais partneriais, organizuojant sportinius renginius. | 2024 | Direktorius |
| 2.5. Specializuotų (pagal sporto šaką) kūno kultūros pamokų organizavimas bendrojo ugdymo mokyklose, darželiuose. | 2024 | Sporto šakų mokytojai |
| 2.6. Naujos sporto šakos (badmintono) skyriaus steigimas seniūnijose | 2021 | Direktorius |
| Tikslas II. Ugdymo kokybės gerinimas. | | | |
| 1. Sudaryti sąlygas mokytojų profesiniam tobulėjimui. | 1.1.Pedagogų kvalifikacijos tobulinimas seminaruose ir kursuose. | 2024 | Mokytojai |
| 1.2. Seminarų, konferencijų, paskaitų organizavimas, pakviečiant lektorius į mokyklą. | 2022 | Metodinių būrelių vadovai |
| 1.3. Mokytojų atvirų pamokų organizavimas. | 2024 | Pavaduotojas ugdymui |
| 1.4. Mokytojų veiklos kokybės įsivertinimo organizavimas. | 2024 | Pavaduotojas ugdymui |
| 1.5. Turimos kompiuterinės bazės atnaujinimas ir praplėtimas, mokytojų kompiuterinio raštingumo gerinimas. | 2021 | Direktorius |
| 2. Išsaugoti perspektyvius sportininkus rajone. | 2.1. Mokomųjų sportinių stovyklų organizavimas vasaros laikotarpiu. | 2024 | Direktorius Mokytojai |
| 2.2. Sąlygų sudarymas perspektyviems sportininkams (rinktinių nariams) vykti į federacijų rengiamas stovyklas ir tarptautines varžybas. | 2024 | Direktorius |
| 2.3. Materialinės sporto bazės gerinimas. | 2024 | Direktorius |
| 2.4. Mokyklos sportinio inventoriaus poreikio analizė ir pirkimas. | 2021 | Mokytojai  Direktorius |
| 2.5. Gabių mokinių skatinimo programos parengimas. | 2021 | Pavaduotojas ugdymui |
| 2.6. Geriausių sportininkų, mokytojų apdovanojimo organizavimas. | 2021 | Pavaduotojas ugdymui |
| 2.7. Aukšto meistriškumo sportininkų programos rengimas ir įgyvendinimas. | 2022 | Pavaduotojas ugdymui |

**VII. LAUKIAMI REZULTATAI ĮGYVENDINUS STRATEGINIUS TIKSLUS**

1. Sportinių renginių organizavimas didins bendruomenės bendradarbiavimą puoselėjant ir kuriant mokyklos tradicijas, skatins fizinį aktyvumą nuo pat vaikystės, didins sportininkų motyvaciją siekti sportinių rezultatų.

2. Nuolatinis internetinės svetainės, Facebook paskyros atnaujinimas ir elektroninio dienyno įvedimas padės efektyviau komunikuoti su bendruomene ir moksleivių tėvais.

3. Sukurta sportininkų skatinimo programa gerins sportininkų ugdymo(si) galimybes, kels sportininkų motyvaciją siekti aukštų sportinių rezultatų.

4. Parengti ir įgyvendinami projektai sudarys platesnes galimybes savivaldybės moksleiviams tenkinti jų saviraiškos poreikius.

5. Renovuotos patalpos ir aprūpinimas modernia įranga leis ekonomiškiau naudoti sportinei veiklai skirtas lėšas, sudarys geresnes darbo sąlygas mokyklos bendruomenei, pagerintų ugdymo kokybę.

6. Įvairesni bendradarbiavimo būdai su socialiniais partneriais plečia mokyklos galimybes įgyvendinti savo misiją.

7. Varžybų, turnyrų, stovyklų metu vykstantis bendradarbiavimas su šalies ir užsienio pedagogais, sudaro galimybę pasidalinti patirtimi.

8. Aukšto meistriškumo sportininkų programos sukūrimas padės išsaugoti perspektyvius sportininkus rajone.

9. Kompiuterinės bazės išplėtimas padės sklandžiau organizuoti darbo procesą, sudarys sąlygas mokytojų kompiuterinio raštingumo tobulinimui.

Įvertinant vidaus ir išorės pokyčius, strategija bus svarstoma, tobulinama, kasmet (kiekvienų mokslo metų pabaigoje tarpinės strateginio plano ir metinio veiklos plano analizės).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_